Saturday, July 25, 2009
Cerito
Ambo ado cerito nih. Nok dengar? Sunggoh? Nok baco? Sengoti eh? Iyo ko niiii. Kalu nok baco, baik baco time puah. Kalu tidok boring, pendek kato, jange dok baco lah cerito ambo ni. Lepah abih baco, kalu demo nok maroh, jange ssaloh ko ambo. Ambo warning doh. Kesoh ni hok sunggoh. Tejadi di Rome. Ho, ambo baru sapa dari Italy pagi nih. Dekat sminggu dok denu.
Pada suatu hari, ambo bangun pagi. Sedar pukol 3 pagi. Tokleh tido balik. Lik-lah-lik-lah pah gak dok ik-ah-ik-ah. Tahu dok gapo maksud tu? Maksud dio ambo puah laaa. Nok tido tokleh. Pukol 7 pagi, ambo mandi, siap-siap. Baik tubek gi dderak dari dok kkoya di bilik. Dek neh?
Naik laaa bas gi bandar Rome. Ado la 20 minit dari hotel ambo. Hmmm. Nok wak gaaaapo eh? Gi cari pizza bui ko perut duluh lah..
Demo imagine la, ambo dok tengoh cari kedai pizza tu, tibo-tibo ado kudo mari hambat ambo. Aloh laaaaa adik kakok weh. Tok rajeng lagi ambo hungga derah supo hari tuh. Nate kudo ni gilo apo. Anying hambat oghe buleh kato biaso lagih. Ni kudo. Kudo makae oghe ko? Bakpo mari hambat ambo nyoh? Lari celida ambo...
Lari tu gak lari tu gak ambo, tapi kudo tu ikut rapat blakae ambo. Ambo buleh dengar dio kato, "Wei lok, derah pado aku mung lari". Ha, dekat tok dekat kudo tu nga ambo, sapa buleh dengar dio kato lagu tuh. Padahal suasana sekeliling bising, bunyi oghe la, bunyi tapok kudo lari la. Pahtu tibo-tibo, senyap. Ambo pong stop. Pusing, tengok kudo tu takdok doh.
Ok lah. Mapuh doh bokali. Tu la, sapo suruh hambat ambo. Kan dah kene heart attack dah, kejar manusia sangat. Pahtu, ambo pong jupo kedai pizza tuh. Masuk-masuk kedai tuh, tengok ado ramai oghe. Ado soghe mamat ni bangun, naik atah mejo! Eh, dio ni mabuk ko? Lepah dio naik atah mejo tuh, dio pong nyanying..
"Spongebobbbbbbb, square paaaaaaaaaants"
Tu jah dio nyanying. Abih dio nyanying, semo oghe dalam kedai tu pong duduk atah lantai. Aik? Bakpo nih? Semo tengok ko ambo. Ambo pulok hok cacat situ, sebab masih berdiri. So, ambo pong slow-slow duduk atah lantai jugok. Aaaaaa, gapo niiii? Bakpo niiiii?
Takdi nyo hambat ko kudo hok kecek, pah masuk-masuk kedai, keno duduk beramai-ramai pulok. Ambo nok pizza laaaa. Tibo-tibo bunyi supo ado leboh. Semo oghe dalae kedai tu tergamam. Semo lenggok palo, tengok atah di siling. Ambo pong tengok jugok la. Meme ado leboh! Takut gilo keno sengat ko leboh. Ambo pong tutup muko ambo nga tangan ambo.
Bunyi kuat lagih, leboh banyok dalae kedai tuh... BZZZZ! BZZZ! Slow-slow, ambo intai kot celoh jari ambo. Ado lagi ko leboh tuh? Takdok doh.
Hok ado nyo, handphone ambo tepi katil ambo, alarm dok bunying BZZZ BZZZ.
Bangun wei bangun. Subuh doh.
12 comments:
-
-
sepatutnyo demo oyak..'ambo subuh gajoh ari tuh'..
demo mmg minat ko nate boh,,sapa ngiga pun nate..
- July 25, 2009 at 2:12 PM
- yellowherbie said...
-
tapi ambo subuh tok gajoh pong, mugo meme bangun time masuk subuh. tok telewat.
subuh lambat subuh gajoh. subuh hok terlambat sangat, ado kato subuh dinasor.
subuh awal, mmm, subuh semut. ko?
- July 25, 2009 at 2:17 PM
-
-
subuh aye kot..bok te aye jah bangun awal sokmo..tuke kokok..s
- July 25, 2009 at 3:19 PM
- Love Biscuits said...
-
bakpo subuh semutnyo..subuh cacing tu..demo gak..parok laa wei lok..mujo demo xngiga sapa g ko kedai tu sunggoh..haha
- July 26, 2009 at 12:55 AM
-
-
hahahaahha
gile ke ape
- July 26, 2009 at 2:07 AM
- pendita said...
-
idup bahaso klate! sedak baco la.. kawe nok kosi crito..loni kawe tgh kursus di ipoh.. rama weh sep klate.. gege gegok.. tapi ado sore tino tu, ic 03, pah ceroh kecek luar biarpun kito kecek klate doh nga dio.. tino lain dok gitumo.. meta ko tok laki smat paka honda city baru.. kawe ado honda jazz dop pelahap nok kecek luar nga ore klate..mujur comey lote tino tu..hahaha...sep bapokk klate pakat du'wa, bakpo la nyo duk kecek luai..
- July 27, 2009 at 12:49 AM
- yellowherbie said...
-
love biscuits - tu lah, ngiga gitumo nah.
nas - mmg gile kan
pendita - minah tu sindrom "tubek kapong panda kecek luar, malu nok kecek klate"
- July 27, 2009 at 3:23 AM
- pendita said...
-
tu la pasa, ado sore peserta tu cino klate. Kecek klate bra2. Jange malu la nga negeri kto ni. Ado gu kawe, ore kto jgak. Tp maso kna jadi emcee nga buat syarahe umum, pakat tlopong dgr wei. Bahaso dia padat nga smgat. Tp bilo bua nga sep budu, xdok pun kecek luai.
- July 27, 2009 at 8:42 AM
-
-
kuat ngiga teh
- July 27, 2009 at 10:05 AM
-
-
tipah tertipuuu!!
- July 27, 2009 at 11:30 PM
- arM_kNEe said...
-
ngayim ko ngejo carkok,arebear 2??
hehehe
- July 29, 2009 at 12:58 AM
- LePaKPlaCe said...
-
arghhh..tertipu dowhhh aku. patut rr citer ko mcm pelik..haihh.
- August 1, 2009 at 1:38 PM
eng_Latn ita_Latn min_Latn min_Latn min_Latn min_Latn min_Latn min_Latn yor_Latn min_Latn min_Latn min_Latn min_Latn zsm_Latn eng_Latn unk unk zsm_Latn jav_Latn eng_Latn eng_Latn unk zsm_Latn ind_Latn zsm_Latn eng_Latn unk unk dik_Latn eng_Latn eng_Latn unk zsm_Latn eng_Latn unk unk tgl_Latn sag_Latn eng_Latn eng_Latn unk min_Latn eng_Latn eng_Latn unk bjn_Latn quy_Latn min_Latn eng_Latn eng_Latn unk min_Latn eng_Latn unk unk sun_Latn eng_Latn unk unk crh_Latn eng_Latn eng_Latn unk kin_Latn ewe_Latn eng_Latn eng_Latn unk grn_Latn dan_Latn